
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 15
din 30 ianuarie 2014
privind conferirea titlului de „Cetăţean de onoare post-mortem al Municipiului Sighişoara”
 domnului Nagy Ferenc
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 874/III/15.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând adresa domnului consilier local Gáll Ernő, înregistrată la Municipiul Sighişoara cu nr. 474/11.01.2014, cu propunerea acordării titlului de „Cetăţean de onoare post-mortem al Municipiului Sighişoara” domnului Nagy Ferenc;

Ţinând cont de prevederile Regulamentului pentru conferirea Titlului de “Cetăţean de onoare al Municipiului Sighişoara”;
Având în vedere Raportul de specialitate nr. 875/III/15.01.2014 al Serviciului Relaţii Publice, prin care se propune conferirea titlului de „Cetăţean de onoare post-mortem al Municipiului Sighişoara” domnului Nagy Ferenc, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (8), art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă conferirea titlului de „Cetăţean de onoare post-mortem al Municipiului Sighişoara”  domnului Nagy Ferenc pentru prestigioasa activitate desfăşurată şi dedicată comunităţii sighişorene.
Art.2. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara şi Serviciul Relaţii Publice.
Art.3. Prin grija Secretarul Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 2 ex. Serviciul Relaţii Publice.
 8 ex. 
A.F./G.V.
